ახალგორის მუნიციპალიტეტის გერბი

ახალგორის მუნიციპალიტეტის გერბი — ახალგორის მუნიციპალიტეტის სახელმწიფო სიმბოლო დროშასთან ერთად. მიღებულია ახალგორის მუნიციპალიტეტის საკრებულოს მიერ.

აღწერილობა
გერბის ფარი ტეხილად არის გაყოფილი ორ ნაწილად — ვერცხლის და მეწამულ ველებად.
I ნაწილი — ვერცხლის ველზე შტანდარტის ტიპის მეწამული ჯვარი.
II ნაწილი — მეწამულ ველზე ვერცხლის აბჯარი.

გერბის ფარს ზემოთ მოთავსებულია საქალაქო ვერცხლის გვირგვინი — სამკოშკიანი ქონგურებიანი გალავანი (ციხე-სიმაგრის ფორმის) ნახევრად ღია კარიბჭით.

ფარს ქვემოთ მოთავსებულია გერბის დევიზის ვერცხლ-მეწამული ბაფთა, რომლის ვერცხლის ველზე შავით ჩაწერილია გერბის დევიზი — „ახალგორი“. 

რესურსები ინტერნეტში
 ახალგორის მუნიციპალიტეტის გერბი და დროშა

კატეგორია:საქართველოს მუნიციპალური გერბები
კატეგორია:ახალგორის მუნიციპალიტეტი